Məyɔŋ bíkúl yā Ńtondôbə a ngálíg mā, nâ a bóbolo Ísraɛ̂l ai mɔ́, nálā ó nə̄ nâ, é bɔ́n bə́ Ísraɛ̂l bə́sə̄ yā bá ndzí kig lúmǎn bītá bí Kanǎŋ; 2á bə́ ngábə́ və ḿból yə̄ nâ ḿmié mí bɔ́n bə́ Ísraɛ̂l bə́ yəm bitá, nâ a yə́gələ ébá bá ndzí kig tám yə̌m dzǎm yā bītá ósúsúa. 3Məyɔŋ bíkúl mə́tē má: bətí bə́tán yā Fīlísta, ai Kananéan bə́sə, ai Sidónian, ai Hitít yā bə́ ngabə́ tɔá á ńkǒl Libáŋ, a tíege á ńkǒl Baal ­Hermon a kələ kwí á mə̄nyíán yā Lebo Hamat. 4Mə́ ngábə́ ású ḿbóbólán Ísraɛ̂l, nə́ bə́ yəm ngə́ Ísraɛ̂l a yi wóg mə́béndé yā Ńtondôbə a ngábénde bēsīá ânyǔ Mósɛs. 5Nə́ bɔ́n bə́ Ísraɛ̂l bə́ ńtɔ̄á hḿ á zāŋ Kananéan, ai Hitít, Amorít, Perezít, Hivít ai Yebusít. 6Ńdɔ̄ bə́ ngálúg bəngɔn bábá; bə́ vâ bəngɔn bábá bɔ́n bábá, bə́ syē fə bəzambá bábá.